I 1. runde var der 88 hold. 52 kom fra kvalifikationskampene blandt serieholdene i sæsonen 2017-18 hos DBU Bornholm (1 hold), DBU Fyn (8 hold), DBU Jylland (19 hold) DBU København (8 hold), DBU Lolland-Falster (3 hold) og DBU Sjælland (13 hold). 24 hold kom fra 2. division 2017-18. 9 hold kom fra 1. division 2017-18. De sidste 3 hold var nedrykkerne fra Superligaen 2017-18. I 2. runde var der 52 hold. 44 af dem var vinderne fra 1. runde. 5 hold fra Superligaen 2017-18. De sidste 3 hold var oprykkerne fra 1. division 2017-18. I 3. runde var der 32 hold. 26 af dem var vinderne fra 2. runde. De sidste 6 hold var nr. 1-6 fra Superligaen 2017-18. Herefter trådte ingen nye hold ind.  Deltagere 102 hold er med i DBU Pokalen. Alle divisionshold fra sæsonen 2017-18 er automatisk med i pokalturneringen, mens tilmeldte seriehold spillede kvalifikationskampe for at komme med. Det lavest rangerede seriehold fra sæsonen 2017-18, som når længst, får 100.000 kr.  Første runde I turneringens første runde er holdene opdelt i en Vest- og Øst-pulje. I Vest-puljen deltager 46 hold, der igen er opdelt i to puljer, "Fyn/Jylland-puljen" og "Jylland-puljen". Øst-puljen består af 42 hold og er ikke delt op. Lodtrækningen fandt sted fredag den 22. juni 2018.  Anden runde I turneringens anden runde er holdene opdelt i en Vest- og Øst-pulje. Da begge puljer skal være lige store rykkes nogle af de fynske hold over i Øst-puljen. I alt deltager 52 hold. Lodtrækningen finder sted fredag den 17. august 2018.